**Likumprojekta „ Grozījumi Autoceļu lietošanas nodevas likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta 2014.gada 26.maija sēdē (protokols Nr.30 34.§) Satiksmes ministrijai uzdots sagatavot un iesniegt izskatīšanai Ministru kabineta 2014.gada 3.jūnija sēdē likumprojektu "Grozījumi Autoceļu lietošanas nodevas likumā", kurā paredzēt autoceļu lietošanas nodevas iekasēšanas tiesības privāto tiesību juridiskām personām. |
|  2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Autoceļu lietošanas nodevas likuma 3.pantā un 5.panta trešajā daļā Ministru kabinetam dots deleģējums izdot noteikumus par autoceļu lietošanas nodevas maksāšanas, iekasēšanas un administrēšanas kārtību. Likumā nav noteiks to personu loks, kuras ir tiesīgas sniegt nodevas iekasēšanas pakalpojumus.  Eiropas Parlamenta un Padomes 1999.gada 17.jūnija Direktīvas 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem un Eiropas Parlamenta un Padomes 2006.gada 17.maija Direktīvas 2006/38/EK, ar ko groza direktīvu 1999/62/EK 7.j pants paredz, ka autoceļu nodevas un lietošanas maksu piemēro un iekasē, un to samaksu pārrauga tā, lai iespējami mazāk traucētu brīvu satiksmes plūsmu un lai pie Savienības iekšējām robežām nenotiktu nekādas obligātas pārbaudes vai kontroles pasākumi. Lai to nodrošinātu, dalībvalstis sadarbojas, izstrādājot metodes, kā pārvadātāji vismaz lielākajās tirdzniecības vietās var samaksāt autoceļu nodevas un lietošanas maksu 24 stundas diennaktī, izmantojot parastus maksāšanas līdzekļus, gan dalībvalstīs, kur tā ir piemērota, gan ārpus tām. Autoceļu nodevu un lietošanas maksājumu iekasēšanas vietās dalībvalstis attiecīgas iekārtas uzstāda tā, lai nodrošinātu parasto satiksmes drošības standartu ievērošanu. Ministru kabineta 2014.gada 26.maija sēdē (protokols Nr.30 34.§) apstiprinātais noteikumu projekts “Autoceļu lietošanas nodevas maksāšanas, iekasēšanas un administrēšanas kārtība” (turpmāk tekstā – Noteikumi) tika izstrādāts, vadoties no Direktīvas prasībām un Valsts pārvaldes iekārtas likuma 10.panta desmitajā daļā noteiktā, lai ieviestu vairākus nodevas samaksas veidus, kādos transportlīdzekļu īpašnieki (vadītāji) varētu veikt nodevas samaksu, lai varētu izmantot Autoceļu lietošanas nodevas likumā noteikto galveno valsts autoceļu posmus.  Noteikumi paredz iespēju samaksāt nodevu gan ar skaidru naudu, gan ar maksājumu karti, gan arī iespēju samaksāt nodevu, atrodoties ārvalstī. Saskaņā ar Ministru kabineta sēdē apstiprinātajiem Noteikumiem, nodevu ar maksājumu karti varēs samaksāt portālā www.lvvignette.eu, ar skaidru naudu vai maksājumu karti izmantojot nodevas iekasēšanas pakalpojuma sniedzēju pakalpojumus. Noteikumu saskaņošanas gaitā Tieslietu ministrija izteica iebildumu, ka likumā nav norādīta valsts institūcija, kura iekasē nodevu un Noteikumos paredzētā līguma slēgšana ar privāto tiesību juridiskām personām par nodevas iekasēšanas pakalpojuma sniegšanas kārtību ir uzskatāma par valsts pārvaldes uzdevuma deleģēšanu. Līdz ar to ir nepieciešami grozījumi Autoceļu lietošanas nodevas likumā. Tā kā autoceļu lietošanas nodeva ir maksājums par ceļa lietošanu, nevis valsts institūcijas veiktu darbību vai sniegtu nodrošinājumu, likumā nav nosakāma valsts institūcija, kas būtu nodevas iekasētāja. Bez tam, nevienai valsts iestādei šobrīd nav pakalpojumu sniegšanas vietas uz visiem tiem valsts autoceļu posmiem, par kuriem ir veicams nodevas maksājums. Arī jaunas valsts pārvaldes iestādes izveidošana nav paredzēta un šādas iestādes izveide un uzturēšana būtu nesamērīgs, jauns administratīvs slogs un apgrūtinājums valsts budžetam, salīdzinot ar prognozējamiem valsts budžeta ieņēmumiem no nodevas maksājumiem. Satiksmes ministrija, vadoties no Valsts pārvaldes iekārtas likuma 10.panta desmitajā daļā noteiktā, ir paredzējusi trīs nodevas maksāšanas veidus, tai skaitā izmantojot jau esošo privāto tiesību juridisko personu filiāļu tīklu, kur tiek sniegti dažāda veida pakalpojumi transportlīdzekļu vadītājiem un īpašniekiem (degvielas uzpildes stacijas, muitas brokeri u.tml.). Ar līgumu tiks noteikta kārtība, kādā juridiskā persona var piedāvāt nodevas samaksas pakalpojumus transportlīdzekļu vadītājiem, kuri izmanto Latvijas galveno autoceļu posmus. Ņemot vērā iepriekš minēto, ir sagatavots grozījums Autoceļu lietošanas nodevas likuma 5.panta otrajā daļā, kurā tiek noteikti nodevas iekasēšanas veidi, tai skaitā paredzot nodevas maksāšanu ar tādas privāto tiesību juridiskas personas starpniecību, kura ar valsts akciju sabiedrību “Latvijas Valsts ceļi” un valsts akciju sabiedrību “Ceļu satiksmes drošības direkcija” būs noslēgusi līgumu par nodevas iekasēšanas pakalpojumu sniegšanas kārtību.  |
|  3. |  Projekta izstrādē iesaistītās institūcijas | Valsts akciju sabiedrība „Ceļu satiksmes drošības direkcija”, valsts akciju sabiedrība „Latvijas Valsts ceļi”. |
|  4. |  Cita informācija | Nav |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz kravas transportlīdzekļu īpašniekiem (vadītājiem), kuri lietos likumā noteiktos valsts galveno autoceļu posmus. |
|  2. |  Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
|  3. |  Administratīvo izmaksu monetārs novērtējums | Projekts šo jomu neskar.  |
|  4. |  Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas
 | Valsts akciju sabiedrība „Ceļu satiksmes drošības direkcija”, Valsts akciju sabiedrība „Latvijas Valsts ceļi” un Valsts ieņēmumu dienests. |
| 1. Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem
 | Projekts šo jomu neskar.  |
| 1. Cita informācija
 |  Nav. |

Anotācijas III, IV, V un VI sadaļas – projekts šīs jomas neskar.

Satiksmes ministrs A.Matīss

Vīza:

Valsts sekretārs K.Ozoliņš

29.05.2014 13:43

769

Nīmanis, 67025719

reinis.nimanis@csdd.gov.lv